CELEX: 62011CA0350
Language: el
Date: 2013-07-04 00:00:00
Title: Υπόθεση C-350/11: Απόφαση του Δικαστηρίου (πρώτο τμήμα) της 4ης Ιουλίου 2013 [αίτηση του Rechtbank van eerste aanleg te Antwerpen (Βέλγιο) για την έκδοση προδικαστικής αποφάσεως] — Argenta Spaarbank NV κατά Belgische Staat (Φορολογική νομοθεσία — Φόρος εταιριών — Έκπτωση για επιχειρηματικό κεφάλαιο — Πλασματικοί τόκοι — Μείωση του εκπεστέου ποσού για εταιρίες που διαθέτουν στην αλλοδαπή εγκαταστάσεις οι οποίες παράγουν εισοδήματα απαλλασσόμενα από τον φόρο βάσει συμβάσεως για την αποτροπή της διπλής φορολογίας)

24.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/3
            
         Απόφαση του Δικαστηρίου (πρώτο τμήμα) της 4ης Ιουλίου 2013 [αίτηση του Rechtbank van eerste aanleg te Antwerpen (Βέλγιο) για την έκδοση προδικαστικής αποφάσεως] — Argenta Spaarbank NV κατά Belgische Staat
   (Υπόθεση C-350/11) (1)
   
   (Φορολογική νομοθεσία - Φόρος εταιριών - Έκπτωση για επιχειρηματικό κεφάλαιο - Πλασματικοί τόκοι - Μείωση του εκπεστέου ποσού για εταιρίες που διαθέτουν στην αλλοδαπή εγκαταστάσεις οι οποίες παράγουν εισοδήματα απαλλασσόμενα από τον φόρο βάσει συμβάσεως για την αποτροπή της διπλής φορολογίας)
   2013/C 245/04
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank van eerste aanleg te Antwerpen
   
      Διάδικοι στην υπόθεση της κύριας δίκης
   
   Argenta Spaarbank NV
   
      κατά
   
   Belgische Staat
   
      Αντικείμενο
   
   Αίτηση προδικαστικής αποφάσεως — Rechtbank van eerste aanleg te Antwerpen — Ερμηνεία του άρθρου 49 ΣΛΕΕ — Φορολογική νομοθεσία — Φόρος εταιριών — Έκπτωση για επιχειρηματικό κεφάλαιο («πλασματικοί τόκοι») — Μείωση του ποσού που μπορεί να εκπέσει, ισχύουσα για τις εταιρίες που έχουν εγκαταστάσεις στην αλλοδαπή αποφέρουσες εισοδήματα που απαλλάσσονται βάσει συμβάσεων για την αποφυγή της διπλής φορολογίας
   
      Διατακτικό
   
   Το άρθρο 49 ΣΛΕΕ έχει την έννοια ότι αντιβαίνει προς αυτό εθνική ρύθμιση δυνάμει της οποίας, για τον υπολογισμό εκπτώσεως χορηγηθείσας σε εταιρία με πλήρη υποχρέωση καταβολής φόρου σε ένα κράτος μέλος, δεν λαμβάνεται υπόψη η καθαρή αξία των στοιχείων του ενεργητικού μόνιμης εγκαταστάσεως ευρισκόμενης σε άλλο κράτος μέλος, όταν τα κέρδη της εν λόγω μόνιμης εγκαταστάσεως δεν φορολογούνται στο πρώτο κράτος μέλος δυνάμει συμβάσεως για την αποτροπή της διπλής φορολογίας, ενώ τα στοιχεία του ενεργητικού που καταλογίζονται σε μόνιμη εγκατάσταση ευρισκόμενη στο έδαφος του πρώτου αυτού κράτους μέλος λαμβάνονται συναφώς υπόψη.
   
      (1)  ΕΕ C 282 της 24.9.2011.